فريدريك شوپان (فرنساوى: Frédéric [François] Chopin، بولاندى: Fryderyk [Franciszek] Chopin) (إتولد 1 مارس 1810 – مات 17 اكتوبر 1849) كان مؤلف موسيقا كلاسيكيه و بيانيست محترف بولاندى. هو أهم مؤلف مزيكه فى بولندا. فيه شوية مزيكه له صعبه جداً انها تتعزف, بس بتُعتبر كـ أكتر مزيكه شاعريه إتكتبت. كان مقرر انه يعمل حفلة مزيكه فى يوم راس السنه 1-1-1850 بس مات قبل ما يأدّى فى يومهُ المميز. شوبان إتولد فى قرية "زيلازوا وولا" (Żelazowa Wola), 60 كيلو من وارسو. أبوه ميكوواى (نيكولاس) شوپان «Mikołaj (Nicolas) Chopin» كان فرنساوى. أبوه راح لـ بولندا فى 1787 و إتجوز تيكلا يوستينا كرزيزانوڤسكا (Tekla Justyna Krzyżanowska). سمّو إبنهم "فريدريك فرانتسيشيك" (Fryderyk Franciszek). ساعات يوم ميلاده بيتقال انه 22 فبراير, لإن هو ده اللى إتكتب فى ورق ميلاده, بعدين قسيس كتب ده فى التمان أسابيع بتوع التعميد, و تقريباً كان غلط. شوپان و عيلته دايماً كانو بيحتفلو بـ عيد ميلاده فى 1 مارس. قُدرة شوپان فى المزيكه كانت باينه لما كان صغير اوى, و جرايد الأخبار فى "وارسو" وصفته بـ انه "موتسارت التانى".